สัปดาห์นี้มีประเด็น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...ทีมข่าวการเงิน
กระทรวงการคลังเตรียมเปิดตัวเลขการจัดเก็บรายได้ในเดือนม.ค. 2553 แม้จะเป็นเดือนแรกของปี แต่ตามปฏิทินงบประมาณ 2553 ถือว่าเริ่มต้นไตรมาส 2 โดยเชื่อว่ารายได้ยังคงเกินเป้า หลังจากไตรมาสแรกของปีงบประมาณ 2553 จัดเก็บรายได้สุทธิ 348,169 ล้านบาท สูงกว่าประมาณการ 66,864 ล้านบาท หรือ 23.8%
โดยเฉพาะภาษีมูลค่าเพิ่ม ภาษีน้ำมัน และภาษีสรรพสามิต รถยนต์ ที่สูงเกินเป้าแบบหน้ามือเป็นหลังมือ ซึ่งสะท้อนถึงการบริโภคและการนำเข้าที่ฟื้นตัวอย่างต่อเนื่องและชัดเจน
ไม่เพียงเท่านั้นยังต้องจับตาตัวเลข ดัชนีผลผลิตสินค้าเกษตรเดือนม.ค. 2553 ซึ่งสำนักงานเศรษฐกิจการคลัง (สศค.) คาดว่าจะขยายตัว 2% ต่อปี จากเดือนก่อนที่ขยายตัว 0.7% ต่อปี ตามการผลิตที่เพิ่มขึ้นของผลผลิตสำคัญ ได้แก่ ยางพารา อ้อย และปาล์มน้ำมัน เนื่องจากราคาขยายตัวจูงใจให้เกษตรกรทำการเก็บเกี่ยวเพิ่มขึ้น ขณะที่ข้าวและมันสำปะหลังผลผลิตยังคงลดลงจากปัญหาเพลี้ย
สัญญาณเศรษฐกิจยังสะท้อนจากสินเชื่อ ที่ธนาคารพาณิชย์กำลังมีโปรเจกต์ปล่อยกู้ใหญ่ๆ ในสัปดาห์หน้าถึง 2 ราย ได้แก่ ธนาคารกสิกรไทย จะเปิดตัวนวัตกรรมใหม่สินเชื่อ “เอสเอ็มอีเลือกได้” สินเชื่อแบบแรกในไทยที่ให้ลูกค้าเลือกทั้งรูปแบบการผ่อนชำระและอัตราดอกเบี้ยเองได้ 
ขณะที่ธนาคารไทยพาณิชย์และกลุ่มไมเนอร์จะจัดงานแถลงข่าว และลงนามความร่วมมือการสนับสนุนทางการเงินและบริการบริหารเงินสดเพื่อรองรับการเติบโตของธุรกิจในปี 2553 โดยกลุ่มไมเนอร์เป็นกลุ่มบริษัทค้าปลีกรายใหญ่ของประเทศ ประกอบด้วยธุรกิจอาหาร ธุรกิจโรงแรม และธุรกิจค้าปลีก อาทิ แบรนด์เดอะพิซซ่า คอมปะนี, สเวนเซ่นส์, ซิซซ์เล่อร์, แดรี่ ควีน, เบอร์เกอร์คิง, อนันตรา, โฟร์ซีซั่นส์, แมริออท ฯลฯ
เลขาธิการ คปภ. ร่วมลงนามข้อตกลงความร่วมมือเพื่อส่งเสริมความร่วมมือและสนับสนุนบูรณาการโครงการต่างๆด้านการประกันภัยสู่ประชาชนในท้องถิ่น และแถลงภาพรวมธุรกิจประกันภัยในปี 2552 และแนวโน้มธุรกิจประกันภัยในปี 2553 ณ ห้องประชุม 205206 สำนักงาน คปภ. ถนนรัชดาภิเษก 
12.00 น. รมช.คลัง (นายพฤฒิชัย ดำรงรัตน์) แถลงข่าวผลการดำเนินงานปี 2552 ของ EXIM BANK ณ ห้องประชุมวายุภักษ์ 2 กระทรวงการคลัง